stanford-oval/wikipedia huggingface dataset:
ה'תצ"ז

ה'תצ"ז (5,497) ובקיצור תצ"ז – היא שנה עברית  אשר החלה ביום א' בתשרי, אור ל-6 בספטמבר 1736, והסתיימה ביום כ"ט באלול, 25 בספטמבר 1737.
המולד של תשרי חל ביום רביעי, 21 שעות ו-212 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שנייה לשמיטה, ושנת 6 במחזור העיבור ה-290. תקופת ניסן שבשנה זו היא תחילת שנת 9 (סימנה טלזא) במחזור השמש ה-197.
שנה זו היא שנת 1,668 לחורבן הבית, ושנת 2,048 לשטרות.
אירועים

נפתחה לראשונה ישיבת המקובלים בית אל בירושלים, בידי רבי גדליה חיון.
נולדו

ב' בתמוז – רבי אריה ליב ברלין, דיין בפיורדא, ורב ואב"ד בבמברג וקאסל. חבר הקונסיסטוריה היהודית של וסטפאליה. (נפטר בב' בסיוון ה'תקע"ד)
רבי ישראל הופשטיין מקוז'ניץ ("המגיד מקוז'ניץ"), אדמו"ר ומייסד חסידות קוז'ניץ, מתלמידי המגיד ממזריטש. (נפטר בי"ד בתשרי ה'תקע"ה)
נפטרו

ז' בתשרי – רבי דוד אופנהיים, פוסק ורב של הקהילות היהודיות בערים ניקלשבורג ופראג, נודע גם בעושרו ובספרייתו הגדולה. (נולד בה'תכ"ד)
כ"ז בשבט – רבי אלכסנדר סנדר שור, פוסק הלכה בפולין, מחבר "תבואות שור", על הלכות שחיטה וטריפות.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ה'תק"ב

ה'תק"ב (5,502) ובקיצור תק"ב – היא שנה עברית  אשר החלה ביום א' בתשרי, אור ל-11 בספטמבר 1741, והסתיימה ביום כ"ט באלול, 28 בספטמבר 1742.
המולד של תשרי חל ביום ראשון, 18 שעות ו-778 חלקים. לפיכך זו שנה מסוג בחה. היא מעוברת, ואורכה 383 ימים.
זו שנת שמיטה, ושנת 11 במחזור העיבור ה-290. תקופת ניסן שבשנה זו היא תחילת שנת 14 (סימנה ידלוז) במחזור השמש ה-197.
שנה זו היא שנת 1,673 לחורבן הבית, ושנת 2,053 לשטרות.
אירועים

ראש חודש חשוון – נפתחת ישיבת כנסת ישראל בראשות רבי חיים בן עטר ותלמידיו, תחילה בעכו ובהמשך בירושלים.
כ"ב בשבט – רצף רעידות אדמה בליבורנו, כל הקהילה ניצלה, לזכר הנס נקבע יום זה לדורות כתענית ציבור קהילתית ולאחריו לפורים שני.
נולדו

י' בטבת – רבי נתן אדלר, רב ומקובל בפרנקפורט דמיין, ורבו של ה"חתם סופר". (נפטר בכ"ז באלול ה'תק"ס)
נפטרו

כ"ז בתשרי – רבי אלעזר רוקח, רב בברודי, באמשטרדם ובצפת, מחבר "מעשה רקח".
כ"ו בכסלו – רבי משה ברודא, רב וראש ישיבה אשכנזי. רבן של הנאו, במברג וורמייזא. (נולד בה'תל"ו)
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
החומר השחור

ערך זה עוסק באזור במוח. אם התכוונתם לנושא באסטרופיזיקה, ראו .
| --- | --- |

 שיוך:  רגליות המוח 
 תיאור ב:  האנטומיה של גריי (מהדורה 20) (802) 
 מזהים
 לטינית (TA98):  substantia nigra 
 טרמינולוגיה אנטומיקה:  A14.1.06.111 
 TA2 (2019):  5881 
 מזהה נרולוקס:  birnlex_789 
 מזהה נרוניימס:  536 
 FMA:  67947 
 קוד MeSH:  A08.186.211.132.659.413.656 
 מזהה MeSH:  D013378 
 מערכת השפה הרפואית המאוחדת:  C0038590 
 
מיקום החומר השחור במוח האמצעי
החומר השחור (בלטינית substantia nigra - ‏SN) הוא גרעין בסיס במוח האמצעי (מזאנצפלון) המשפיע על התנהגויות כמו התמכרות, חיזוק ותנועה. החומר נראה שחור עקב כמות גבוהה של מלנין בנוירונים הדופמינרגים.
החומר השחור מכיל תאי עצב המשחררים דופאמין לתוך הגרעין הזנבי והפוטמן, השייכים לגרעיני הבסיס.
החומר השחור מחולק לשני חלקים המפרישים נוירוטרנסמיטורים שונים באזורים שונים: פארס קומפקטה (pars compacta), המפריש דופמין בעיקר בסטריאטום ופארס רטיקולטה (pars reticulata) המפריש גאבא בעיקר בתלמוס וב-Superior colliculus.
מחלת פרקינסון נגרמת עקב מוות של תאים דופמינרגים בפארס קומפקטה של החומר השחור.
מקור נוסף לדופמין במוח הוא הטגמנטום הגחוני (Ventral Tegmental Area (VTA הסמוך לחומר השחור ומפריש דופמין בעיקר בקורטקס הפרונטלי ובסטריאטום הונטרלי. באופן כללי, הדופמין של החומר השחור משפיע יותר על תנועה והדופמין של ה-VTA משפיע יותר על מצבים קוגניטיביים.
תפקוד לקוי של הפארס רטיקולטה קשור ככל הנראה להפרעות תנועה.
השלוחות הדופמינרגיות מהחומר השחור והטגמנטום הגחוני מגיעות להיפוקמפוס, שם הן מווסתות את הפלסטיות הסינפטית ואת תפקודי הזיכרון.
החומר השחור מקושר לנטייה לחיפוש חידושים Novelty seeking, אשר מקשרת בין המוליך העצבי דומפין לבין היכולת היצירתית של האדם.
הערות שוליים

↑  Neil R. Carlson, (2013). Physiology of Behavior. Boston: Pearson.
↑  אלון נבט, גנלה מוריס, גיא סבן, נינה פינשטיין, חגי ברגמן, Discharge Rate of Substantia Nigra Pars Reticulata Neurons Is Reduced In Non-Parkinsonian Monkeys With Apomorphine-Induced Orofacial Dyskinesia, J Neurophysiol. 2004 Oct;92(4):1973-81. Epub 2004 Apr 28.
↑  Bertolino, A., Di Giorgio, A., Blasi, G., Sambataro, F., Caforio, G., Sinibaldi, L., ... & Dallapiccola, B. (2008). Epistasis between dopamine regulating genes identifies a nonlinear response of the human hippocampus during memory tasks. Biological psychiatry, 64(3), 226-234.
↑  Faust‐Socher, A., Kenett, Y. N., Cohen, O. S., Hassin‐Baer, S., & Inzelberg, R. (2014). Enhanced creative thinking under dopaminergic therapy in Parkinson disease. Annals of neurology, 75(6), 935-942.
| גרעיני הבסיס |
| --- | --- | --- |
| אזורים מוחיים | סטריאטום (הגרעין הזנבי • פוטמן • גלובוס פלידוס • גרעין האקומבנס) •  אמיגדלה • פקעת ההרחה (אנ') • הגרעין התת-תלמי (אנ') • החומר השחור |  |
| תפקודים | שליטה מוטורית • למידה |  |
| --- | --- |
בקרת זהויות :  TA98: A14.1.06.111 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
ה'תק"ד

ה'תק"ד (5,504) ובקיצור תק"ד – היא שנה עברית  אשר החלה ביום א' בתשרי, אור ל-19 בספטמבר 1743, והסתיימה ביום כ"ט באלול, 6 בספטמבר 1744.
המולד של תשרי חל ביום חמישי, שעה אחת ו-83 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שנייה לשמיטה, ושנת 13 במחזור העיבור ה-290. תקופת ניסן שבשנה זו היא תחילת שנת 16 (סימנה יויאז) במחזור השמש ה-197.
שנה זו היא שנת 1,675 לחורבן הבית, ושנת 2,055 לשטרות.
אירועים

ד' בשבט – יהודי מסטיסלב נצלו מן הקוזאקים, לזכר זה הוחלט על "פורים מסטיסלב".
נולדו

בר יצחק בר, מנהיג יהדות לורן, פעיל להשגת אמנציפציה ליהודים בצרפת, ומראשי הסנהדרין של פריז. (נולד בה'תקפ"ט)
נפטרו

ט"ו בתשרי – רבי אביעד שר שלום באזילה, רב וראש ישיבה, מקובל, מהנדס ואסטרונום יהודי איטלקי. רבה של מנטובה (נולד בה'ת"ם).
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הגדרה אופרציונלית

הגדרה אופרציונלית, הגדרה אופרטיבית או הגדרה ביצועית היא הגדרה של מושג כך שזו תשקף אותו במידה המרבית, כביכול. הגדרה אופרציונלית תכלול הסבר על השיטה שיש לבצע (האופרציה) כדי למדוד את אותו משתנה תאורטי במציאות, במחקר מדעי. הגדרה אופרציונלית חייבת להיות ברורה, ותוערך יותר אם תהיה קלה למדידה.
מושגים הזוכים להגדרה אופרציונלית עשויים להיות מושגים שמשמעותם המקורית אינה חד משמעית (כמו חוכמה), או תלויה בדעה (כמו איכות חיים או מידת הסימטריה הגופנית של אדם). אולם, גם מושגים חד משמעיים זוכים להגדרות אופרציונליות שקשה למדוד אותם. לדוגמה, תוצאת מדידת משקל במאזניים היא הגדרה אופרציונלית למסה, המושגים משקל ומסה אינם חופפים, אלא רק בעלי מתאם טוב בסביבה בה חיים רוב בני האדם.
החוסמים המובילים בתולדות ה-NBA

האקים אולאג'ואן, החוסם המוביל בתולדות ה-NBA
רשימה זו מציגה את 30 שחקני ליגת ה-NBA אשר ביצעו את מספר החסימות הרב ביותר בליגה, מאז החלה לעקוב אחר חסימות כנתון סטטיסטי בעונת 1973/1974. הנתונים מתייחסים לעונה הסדירה בלבד, כמקובל בליגת ה-NBA אשר מפרידה בין נתונים סטטיסטיים של העונה הסדירה לבין אלו של פלייאוף ה-NBA.
החוסם המוביל בתולדות ה-NBA הוא האקים אולאג'ואן, אשר לאורך 18 עונותיו בליגה חסם 3,830 פעמים בסך הכול. מאז תחילת רישום החסימות ב-NBA, החזיקו בתואר "החוסם המוביל" שלושה שחקנים שונים: אלמור סמית' (1973–1976), כרים עבדול-ג'באר (1976–1995) ואולאג'ואן (מאז שנת 1995).
ההגדה לבית פורסייט (סדרה, 1967)

| --- | --- |

 מבוסס על:  ההגדה לבית פורסייט 
 סוגה:  דרמה
 כותבים:  ג'ון גלסוורתי (רומן) דונלד וילסון אנתוני סטיבן קונסטנס קוקס לאורי קרייג וינסנט טילסלי
 בימוי:  דייוויד ג'יילס ג'יימס סלן ג'ונס
 שחקנים:  קנת' מור אריק פורטר ניירי דון פורטר סוזן המפשייר ניקולס פנל
 פסקול:  אריק קואטס
 ארץ מקור:  בריטניה
 שפות:  אנגלית
 מספר עונות:  1 
 מספר פרקים:  26
 הפקה
 מפיק:  דונלד וילסון
 חברת הפקה:  BBC television drama
 הפצה:  MGM Television 
 מוזיקה:  אריק קואטס (אנ')
 שידור
 רשת שידור:  BBC One BBC Two
 רשת שידור בישראל:  הערוץ הראשון
 פורמט (תמונה):  4:3; שחור-לבן
 פורמט (קול):  Monaural
 תקופת שידור מקורית:  7 בינואר 1967 – 1 ביולי 1967
 קישורים חיצוניים
 דף התוכנית ב-IMDb
 
סומס פורסייט (אריק פורטר) ובתו פלר (סוזן המפשייר)
ההגדה לבית פורסייט (באנגלית: The Forsyte Saga) היא סדרת טלוויזיה של ה-BBC משנת 1967, עיבוד לסדרת הספרים באותו שם מאת ג'ון גולסוורתי וסדרת ספרי ההמשך "קומדיה מודרנית". הסדרה מגוללת את סיפור חייה של משפחת פורסייט, משפחה מהמעמד הבינוני גבוה. מככבים בה אריק פורטר בתפקיד סומס, קנת' מור בתפקיד ג'וליון הצעיר וניירי דון פורטר בתפקיד אייריני.
דונלד וילסון עיבד והפיק את הסדרה לטלוויזיה. השידור המקורי היה ב-26 פרקים ששודרו בערוץ BBC Two במוצאי שבת מ-7 בינואר ועד 1 ביולי 1967. באותה עת היו מקלטי טלוויזיה רק לחלק קטן מהאוכלוסייה, ולא רבים קלטו את הערוץ. לכן שודרה הסדרה בשידור חוזר בימי ראשון בערוץ BBC1 החל מ-8 בספטמבר 1968, וכך הסדרה הגיעה לקהל רחב יותר, ובפרק האחרון ב-1969 צפו בסדרה ב-18 מיליון מקלטי טלוויזיה.
בארצות הברית שודרה הסדרה בטלוויזיה הציבורית וכן שודרה בכל רחבי העולם. "ההגדה לבית פורסייט" הייתה הסדרה הראשונה של ה-BBC שנמכרה לברית המועצות.
הפקה

דונלד וילסון רצה בתחילה להפיק סדרה בת 15 פרקים לפי העיבוד של קונסטנס קוקס (אנ') משנת 1959. אבל זכויות היוצרים לרומנים היו בידי מטרו גולדווין מאייר, שעיבדו בשנת 1949 את הרומן הראשון בסדרה "בעל נכסים" לסרט הקולנוע "האשה לבית פורסייט". ב-1965 אחרי שהוסכם על הסדר הפצה עם MGM, פותחה הסדרה, בפורמט פורץ דרך של 26 פרקים, המתארת את קורותיה של משפחת פורסייט בין השנים 1879 ל-1926.
"ההגדה לבית פורסייט" הייתה סדרת הדרמה האחרונה שצולמה בשחור-לבן, על אף של-BBC היה כבר ציוד לשידור בצבע. בריאיון לקראת צאת ה-DVD של הסדרה, הודה וילסון שהוא היה רוצה שהסדרה תצולם בצבע, אבל העיכוב בהפקה היה מצריך ליהוק מחדש והוא חש שצוות השחקנים שנבחר הוא מושלם. הפקת הסדרה הייתה הימור עבור ה-BBC מכיוון שהתקציב של כל פרק היה 10,000 ליש"ט.
נעימת הפתיחה והסיום של כל הפרקים לקוחה מהפרק הראשון ב-"Halcyon Days" מהסוויטה "The Three Elizabeths" מאת אריק קואטס Eric Coates, שלא קיבל קרדיט בסדרה.
תקציר עלילה

הסדרה מבוססת על ספריו של ג'ון גלסוורתי, שלושה רומנים ושני קטעי ביניים, סדרת ההגדה לבית פורסייט: "בעל נכסים" (1906), "שלהי קיץ" (1918), "בקולר" (1920), "יקיצה" (1920), ו"עומד לשכירה" (1921); כמו גם על הטרילוגיה "קומדיה מודרנית" מאת גלסוורתי.
צוות השחקנים

בסדרה השתתפו שחקני אופי ידועים שהמפורסם בהם היה כוכב הקולנוע קנת' מור.
טרנס אלכסנדר - מונטגיו 'מוני' דארטי
ג'ון ברקרופט - ג'ורג' פורסייט
ג'וּן בארי - ג'וּן פורסייט
ג'ון בנט - פיליפ בוסיני
ג'ונתן בורן - ואל דארטי
פיי קומפטון - הדודה אן פורסייט
קארין פרנלד - אן פורסייט לבית וילמוט
סוזן המפשייר - פלר מונט לבית פורסייט
אורסולה האוולס - פרנסס פורסייט
מרטין ג'רוויס - ג'וליון (ג'וֹן) פורסייט
מאגי ג'ונס - סמית'ר
סיריל לוקהם - סר לורנס מונט
קנת' מור - ג'וליון פורסייט הצעיר
לנה מוריס - הלן הילמר
סוזן נב - הולי דארטי לבית פורסייט
נורה ניקולסון - הדודה ג'ולי סמול
ג'וזף או'קונור - ג'וליון פורסייט הזקן
דליה פן - אנט פורסייט לבית לאמוט
ניקולס פנל - מייקל מונט
רובין פיליפס - וילפריד דסרט
אריק פורטר - סומס פורסייט
ניירי דון פורטר - אייריני פורסייט לבית הרון
קינסטון ריבס - ניקולס פורסייט
פאני רו - אמילי פורסייט
נורה סווינברן - הדודה הסטר פורסייט
מרגרט טייזאק - ויניפרד דארטי
ג'ון ולש - ג'יימס פורסייט
ג'וליה וייט - קואקר
מייקל יורק - ג'וליון (ג'ולי) פורסייט
כריסטופר בנג'מין -פרוספר פרופונד
שידור וקבלה

הסדרה כללה 26 פרקים ששודרו במוצאי שבת החל מ-7 בינואר ועד 1 ביולי 1967 בערוץ BBC2. כל פרק שודר בשידור חוזר ביום שלישי העוקב באותו ערוץ. המטרה הייתה לעודד צופים לעבור לערוץ BBC Two שהושק בשנת 1964. בכל זאת הסדרה שודרה שוב בערוץ BBC1 החל מ-8 בספטמבר 1968 ובכך הבטיחה את הצלחתה ובפרק האחרון הוקרנה הסדרה ב-18 מיליון מקלטי טלוויזיה. גם בעלי הפאבים וגם אנשי הכמורה בבריטניה התלוננו שהשידורים בימי ראשון גוזלים מהם את הלקוחות ואת המאמינים. סופר גם שמועד תפילת הערב שונה כדי למנוע התנגשות עם זמן השידור.
בעקבות ההצלחה בבריטניה, שודרה הסדרה בארצות הברית בערוץ הטלוויזיה הציבורית PBS, ושודרה גם ברחבי העולם. זו הייתה הסדרה הראשונה של ה-BBC שנמכרה לשידור בברית המועצות. קהל הצופים ברחבי העולם נאמד בכ-160 מיליון איש.
הסדרה זכתה במדליית כסף של "Royal Television Society", ובפרס באפט"א לסדרת הדרמה הטובה ביותר. בעקבות השידור באירלנד בערוץ RTE בשנת 1967, זכתה ההפקה של ה-BBC בפרס ג'ייקובס (פרס הטלוויזיה האירית) בטקס השנתי שנערך בדבלין.
הצלחת הסדרה עודדה חברות נוספות להשקיע בהפקת סדרות דרמה דומות, וכתוצאה הופקו סדרות כמו "משפחת פאליסר" ו"על אדונים ומשרתים".
ב-1992 יצאה הסדרה בבריטניה בסט של 8 קלטות וידאו ובשנת 2004 הופצה הסדרה בפורמט DVD.
שידור וקבלה > בישראל

הסדרה שודרה בטלוויזיה הישראלית מדי ערב שבת החל מנובמבר 1969. הסדרה רתקה את קהל הצופים בישראל, ושודרה מאוחר יותר בשידור חוזר באמצע השבוע לדרישת הציבור הדתי.
בעקבות שידור הסדרה יצאה לאור בהוצאת רמדור בשנת 1970 סדרת ספרים בעברית של 12 כרכים בשם "ההגדה לבית פורסייט" בתרגומו של פנחס דנציגר.
הערות שוליים

1 2 3 4 5  The Forsyte Saga at PBS Masterpiece Theatre, URL accessed 12 October 2009
1 2  The Forsyte Saga at televisionheaven.co.uk, URL accessed 12 October 2009
1 2 3  The Forsyte Saga at BFI screenonline, URL accessed 12 October 2009
↑  Credits at the Internet Movie Database, URL accessed 12 October 2009
1 2 3 4  David Pickering, The Forsyte Saga at the Museum of Broadcast Communication], URL accessed 12 October 2009
↑  שידורי טלוויזיה, דבר, 28 בנובמבר 1969
↑  ההגדה לבית פורסיית, אתר נוסטלגיה אונליין
↑  ההגדה לבית פורסייט / ג'הון גלסוורתי ; עברית - פ' דן
דיגניטאס (ארגון)

| --- | --- |

 נתונים כלליים
 תקופת הפעילות:  1998–הווה (כ־26 שנים) 
 מיקום המטה:  Forch 
  
 www.dignitas.ch
 
דיגניטאס (לטינית: Dignitas, 'כבוד') הוא ארגון שווייצרי ללא כוונות רווח שמטרתו המתה של אנשים הסובלים ממחלות חשוכות מרפא גופניות או נפשיות, שמקום מושבו בציריך. עד 7 בפברואר 2008  הארגון המית למעלה מ-800 בני-אדם מכל העולם.
הארגון נוסד בשנת 1998 על ידי לודוויג א. מינלי, פרקליט שווייצרי, שכשהיה בן 14 נתקל לראשונה בסוגיית המתות החסד סביב מותה של סבתו. לפני כן פעל מינלי בארגון דומה ותיק יותר בשם 'אקזיט'.
אופן ההמתה

עלות השירות היא כ-4,000 אירו ו-7,000 אירו לעריכת טקס הלוויה. החברה מוגדרת כחברה ללא כוונות רווח, אולם ספרי חשבונותיה מעולם לא פורסמו בציבור.
לפני ההמתה נערך בירור עם החולה ותיעוד מצולם של רצונו למות. לאחר מכן ניתנת תרופה נוגדת בחילה, ובשלב הבא ניתנת למטופל אבקת הסם סודיום-פנטוברביטל כשהיא מומסת במים עם חומרי טעם. הסם מדכא את מערכת העצבים המרכזית וגורם למטופל להפוך מטושטש ולהירדם בתוך 10 דקות מרגע נטילת הסם. השינה הופכת לתרדמת עמוקה, והחולה נושם עד הפסקת נשימה המתרחשת בתוך 30 דקות משתיית הסם.
בשלב המוות המוחי של החולה, אין אפשרות לשימוש באיבריו לצורך תרומה, מפני שהסם סודיום-פנטוברביטל הורס את רקמות תאי העצב.[דרוש מקור]
מעמד חוקי

על-פי החוק השווייצרי, "כל המפתה אדם להתאבדות או מספק סיוע לביצוע התאבדות ממניע של אינטרס עצמי, יוענש, עם השלמת ההתאבדות, בעונש מאסר של עד חמש שנים". הארגון מסתמך בפעילותו על הפרשנות המשפטית של סעיף זה לפיה כל המסייע להתאבדות ממניעים אלטרואיסטיים אינו עובר על החוק.
בנוסף על סיוע להתאבדות של הסובלים ממחלות סופניות דוגמת סרטן, מסייע הארגון גם להתאבדות של הלוקים בנפשם דרך-קבע, בכפוף לכך שהם בעלי כושר-שיפוט ומסוגלים לספק דין-וחשבון רפואי מלא ומפורט שהוכן על ידי רופא-פסיכיאטר, המספק תימוכין לכך שמצבם הרפואי של החולים עונה על התבחינים שקבע בית המשפט הפדרלי של שווייץ, באומרו:
הזכות להגדרה-עצמית במובן של פסקה 8 ס"ק 1 באמנה האירופית לזכויות האדם כוללת את זכותו של אדם להחליט על האופן ונקודת הזמן של סיום חייו, בהינתן שהאדם הלז כשיר לגבש את רצונו בחופשיות ולפעול בהתאם... לא ניתן להכחיש כי ליקוי נפשי חמור, חשוך מרפא שמתמשך זמן רב, דומה לליקוי גופני דומה שעשוי להביא לסבל שבעקבותיו החולה יחליט כי חייו לטווח הארוך אינם ראויים עוד לחיותם. בהתבסס על הצהרות אתיות, משפטיות ורפואיות מן העת האחרונה, מרשם אפשרי לסודיום פנטוברביטל אינו בהכרח זוכה להתוויית-נגד ועל-כן ככלל אינו מהווה עוד הפרה של חובת הרופא למתן טיפול רפואי הולם. ברם, יש להטיל מגבלות קיצוניות: יש להבחין בין השאיפה להתאבד שאינה אלא ביטוי להפרעה נפשית בת-ריפוי הקוראת לטיפול, לבין השאיפה להתאבד המתבססת על גמירות-דעת, שיקול-דעת קפדני והחלטה שאיננה בת-חלוף, מצד אדם צלול-דעת ("התאבדות מאוזנת") שייתכן ויש לכבדה. אם ההחלטה להתאבד מתבססת על החלטה אוטונומית, המצב הכללי המביא להחלטה, תחת נסיבות מסוימות אילו הסובלים מליקויים בנפשם עשויים לקבל מרשם לסודיום-פנטוברביטל ועל-כן להיות זכאים לסיוע בהתאבדות... השאלה האם תנאים מוקדמים לכך נתונים אינה יכולה להישפט בנפרד מן הידע הרפואי – ובמיוחד הפסיכיאטרי – ומתגלה כקשה במציאות; אשר על כן, ההערכה המתאימה מצריכה את הצגתה של חוות-דעת פסיכיאטרית מעמיקה ומיוחדת.
ראו גם

המתת חסד
לקריאה נוספת

ג'וג'ו מויס, ללכת בדרכך, 2012 - רומן שאחד מגיבוריו מסיים את חייו במכון בשווייץ
הערות שוליים

1 2  ד"ר איתי גל, תיעוד מצמרר: כך מתבצעת המתת חסד ב'דיגניטס', באתר ynet, 9 באוגוסט 2011
| --- | --- |
בקרת זהויות :  VIAF: 7145243762874441151   WorldCat (עם VIAF): 7145243762874441151
דניאל הארוויץ

| --- | --- |

 לידה:  29 באפריל 1823 ברסלאו, ממלכת פרוסיה 
 פטירה:  9 בינואר 1884  (בגיל 60) בולצנו, האימפריה האוסטרו-הונגרית 
 הישג בולט:  מס' 1 בעולם בתקופות שונות בשנים 1853–1856
 מד כושר מרבי:  2644 (יוני 1853)
 מקצוע נוסף:  פרובלמאי, סופר 
 מדינה:  גרמניה
 הערות:  יהודי
 
דניאל הארוויץ (Daniel Harrwitz ;‏ 23 באפריל 1823 – 9 בינואר 1884) היה אמן שחמט יהודי-גרמני. לשיא יכולתו הגיע בשנות ה-50 של המאה ה-19 כאשר היה הראשון בעולם. הארוויץ דורג בין עשרת הטובים בעולם בין השנים 1846 ל-1860.
חייו

הארוויץ נולד בברסלאו (ורוצלב) במחוז הפרוסי של שלזיה. הוא צבר מוניטין בפריז, במיוחד כשחקן של שחמט עיוור. בשנת 1846 הפסיד בדו-קרב באנגליה להווארד סטאונטון למרות שסטאונטון נתן לו יתרון של רגלי ומסע. למרות יתרון זה  היו המשחקים בלתי שקולים וסטאונטון ניצח 7-0. שנתיים מאוחר יותר סיים בתיקו דו-קרב שנערך בגרמניה עם אדולף אנדרסן.
הארוויץ חי באנגליה משנת 1849 ויסד את העיתון British Chess Review. בשנת 1856 עבר לפריז, שם ניצח דו-קרב מול ג'ול ארנו דה ריוויאר. בשנת 1858 שיחק מול פול מורפי דו-קרב בפריז. הארוויץ זכה בשני המשחקים הראשונים אך הפסיד בדו-קרב 5.5-2.5. הארוויץ פרש מהדו-קרב בתרצו זאת במצבו הבריאותי.
בשנת 1862 פרסם את הספר  Lehrbuch des Schachspiels ספר לימוד של משחק השחמט.
בהמשך עבר לדרום אוסטריה, לטירול, ושם מת בדוזן בשנת 1884.
להארוויץ הייתה תוצאה חיובית מול אנדרסן, ולמרות שנוצח על ידי מורפי בדו-קרב, היה אחד האמנים הבודדים שהצליחו לנצח את מורפי בכלים השחורים: אחד מניצחונותיו בפריז בשנת 1858.
התמודדויות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1846 | לונדון | ג'ורג' וולקר | 5 מ-12 | הפסד |
| 1846 | לונדון | אלייז'ה ויליאמס | 4 מ-5 | ניצחון |
| 1846 | לונדון | הווארד סטאונטון | 0 מ-7 | הפסד |
| 1846 | לונדון | ברנרד הורביץ | 6.5 מ-12 | ניצחון |
| 1847 |  | ליונל קיזריצקי | 6 מ-18 | הפסד |
| 1847 | ברלין | קארל מאיה | 6 מ-9 | ניצחון |
| 1848 |  | ליונל קיזריצקי | 6 מ-16 | הפסד |
| 1848 | ברסלאו | אדולף אנדרסן | 5 מ-10 | תיקו |
| 1849 | ברייטון | ברנרד הורביץ | 8 מ-15 | ניצחון |
| 1852 | לונדון | אלייז'ה ויליאמס | 8.5 מ-10 | ניצחון |
| 1852 | לונדון | אלייז'ה ויליאמס | 8.5 מ-12 | ניצחון |
| 1853 | ברלין | יוז'ף סן | 3.5 מ-5 | ניצחון |
| 1853 | לונדון | יוהאן לבנטל | 17 מ-31 | ניצחון |
| 1856 | פריז | ג'ול ארנו דה ריוויאר | 3 מ-5 | ניצחון |
| 1858 | פריז | אדולף אנדרסן | 2.5 מ-7 | הפסד |
| 1858 | פריז | פול מורפי | 3.5 מ-8 | הפסד |
| 1859 |  | איגנץ קוליש | 1.5 מ-4 | הפסד |
| 1860 | לונדון | אוגוסטוס מונגרדיין | 7.5 מ-8 | ניצחון |
| 1860 |  | קארל המפה | 3.5 מ-4 | ניצחון |
האיש הזקן מהוי

| --- | --- |

 מידע כללי
 גובה:  137 מ' 
 מדינה:  הממלכה המאוחדת 
 מיקום:  אורקני, הממלכה המאוחדתהממלכה המאוחדת
 קואורדינטות:  58°53′10″N 3°25′56″W﻿ / ﻿58.886152777778°N 3.4321416666667°W﻿ / 58.886152777778; -3.4321416666667
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני האיש הזקן מהוי(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני האיש הזקן מהוי
 
האיש הזקן מהוי (באנגלית: Old Man of Hoy) היא תצורת סלע העשויה אבן חול אדומה שבראשה סלע בזלת, הממוקמת בסמוך למפרץ רקוויק שבחופו המערבי של האי הוי באיי אורקני, בצפון סקוטלנד שבממלכה המאוחדת. גובהה כ-137 מטרים.
היסטוריה

תצורת הסלע נוצרה במהלך 400 השנים האחרונות. במפות שצוירו בין השנים 1600 ו-1750 תצורת הסלע לא מופיעה. הצייר ויליאם דניאל (אנ') צייר את תצורת הסלע בשנת 1817. בציור ניתן לראות קשת מעל הים שבראשה עמוד. בעקבות צורה זו ניתן לתצורה שמה. סופה במהלך ראשית המאה ה-19 סחפה את אחד מבסיסי הקשת, וכיום נותר עמוד בלבד.
בשנת 1966 טיפסו כריס בונינגטון (אנ'), רסטי ביילי וטום פייטי (אנ') על התצורה במשך שלושה ימים, והיו האנשים הראשונים שטיפסו עליה.
ב-9 ביולי 1967 ארגנה רשת ה-BBC טיפוס על התצורה בשידור חי, במסגרתו טיפסו שלושה זוגות מטפסים על התצורה. בונינגטון ופייטי טיפסו במסלול בו טיפסו בעבר, וג'ו בראון ואיאין מקנוט- דייוויס, וכן פיט קרו ודוגל הייסטון טיפסו במסלולים אחרים.
אזכורים תרבותיים

האיש הזקן היווה רקע לווידאו קליפ של להקת "יוריתמיקס" משנת 1984, לשירם "Here Comes the Rain Again" (אנ'), כמו כן התצורה מוזכרת באחת הסצנות מסדרת "ארכאולוגיה היום" של "מונטי פייתון" בה מצוין שהזמר לולו טיפס על התצורה.
גלריה

האיש הזקן מהוי
מבט מדרום
צילום תקריב
הערות שוליים

↑  הטיפוס הגדול, BBC
האיגוד הבין-לאומי לגאודזיה וגאופיזיקה

| --- | --- |

 תחום:  גאודזיה, גאופיזיקה
 שפה רשמית:  אנגלית, צרפתית
 מדינה:  גרמניה 
 מטה הארגון:  פוטסדאם, גרמניה גרמניה
 מקום פעילות:  עולמי
 חברים:  73 נכון לשנת 2020
 נשיא:  קתרין וולר (אנ')
 מזכיר כללי:  אלכסנדר רודלוף
 תקופת הפעילות:  1919–הווה (כ־105 שנים)
 .iugg.org
 
האיגוד הבין-לאומי לגאודזיה וגאופיזיקה (בצרפתית: Union géodésique et géophysique internationale, באנגלית: The International Union of Geodesy and Geophysics, בראשי תיבות: IUGG) הוא מוסד ללא כוונת רווח בין-לאומי ששם לו למטרה ללמד, לטפח ולתעד את המחקר של גאודזיה וגאופיזיקה ברחבי העולם.
האיגוד נוסד בשנת 1919 בבריסל, בלגיה ועבר לאחר מכן אל העיר פוטסדם בגרמניה. השפה הרשמית בארגון נשארה צרפתית גם לאחר המעבר אל גרמניה. האיגוד שם לו למטרה לקדם ולתאם עבודות מחקר הקשורות בשינויים הפיזיקליים והכימיים של כדור הארץ בעזרת תצלומי אוויר ולוויין. האיגוד מבצע מחקרים גם בחלל ועל כוכבי הלכת. האיגוד מאגד תחתיו את כל הארגונים המקצועיים והמדעיים העוסקים בתחומי הגאודזיה והגאופיזיקה ובשיתוף עם מוסדות אקדמיים. האיגוד חבר במועצת המדע הבין-לאומית.
ארגון

האיגוד הבין-לאומי לגאודזיה וגאופיזיקה מורכב משמונה איגודים, שכל אחד מהם מייצג תחום של גאודזיה או גאופיזיקה. להלן האיגודים:
האיגוד הבין-לאומי למדעי הקריוספרי (אנ')
האגודה הבין-לאומית לגאודזיה
האיגוד הבין-לאומי לגיאומגנטיות ואווירונומיה (אנ')
האיגוד הבין-לאומי למדעים הידרולוגיים (אנ')
האיגוד הבין-לאומי למטאורולוגיה ומדעי האטמוספירה (אנ')
האיגוד הבין-לאומי למדעי הפיזיקה של האוקיינוסים (אנ')
האיגוד הבין-לאומי לסייסמולוגיה ופיזיקה של פנים כדור הארץ
האגודה הבין-לאומית לוולקנולוגיה ולכימיה של פנים כדור הארץ
בשל האופי האינטראקטיבי של תחומי הנושא המנוהלים על ידי האיגודים הבין-לאומיים, הוקמו שש ועדות וקבוצת העבודה להיסטוריה של האיגוד (WGH) המשרתות את האיגוד ואת הקהילה הגיאופיזית הבין-לאומית על ידי קידום המחקר של בעיות בינתחומיות מסוימות. להלן שש הוועדות:
שינויים אקלימיים וסביבתיים
גאופיזיקה מתמטית
סיכון גיאופיזי וקיימות
מחקר של עומק פנים כדור הארץ
נתונים ומידע
מדעים פלנטריים